Et grundlovsforhør blev angiveligt for meget for en tiltalt i Aalborg. Nordjyllands Politi måtte nemlig på jagt efter en 25-årig mand, da han onsdag formiddag kl. 10.02 er stak af fra et grundlovsforhør. - Politiet var ikke til stede under forhøret, men stod uden for døren, så da manden sad til grundlovsforhør med sin forsvarsadvokat på anden sal, stak den 25-årige af ved at hoppe ud af vinduet og ned ad et nedløbsrør, siger vagtchef Poul Badsberg fra Nordjyllands Politi. Nordjyllands Politi fangede manden igen 10.40 i Vendelbogade, hvor han blev ført tilbage til Retten i Aalborg og grundlovsforhøret. Politiet ønsker ikke at oplyse, hvilken sag manden er tiltalt i, men de oplyser, at han ikke har været til fare for nogen.

Referat:
En 25-årig mand stak onsdag af under et grundlovsforhør i Retten i Aalborg. Politiet fandt ham 40 minutter efter.